Skaistgirio gimnazijos direktoriaus

2016 m. rugpjūčio 31 d.

įsakymo Nr. V–193 3 priedas

**JONIŠKIO R. SKAISTGIRIO GIMNAZIJOS**

 **PAGALBOS PAGAL GYDYTOJŲ REKOMENDACIJAS UŽTIKRINIMO, JEIGU MOKINYS SERGA LĖTINE NEINFEKCINE LIGA, TVARKOS APRAŠAS**

**I SKYRIUS**

**BENDROSIOS NUOSTATOS**

1. Pagalbos pagal gydytojų rekomendacijas užtikrinimo tvarkos aprašas (toliau – Aprašas) reglamentuoja atitinkamos pagalbos pagal gydytojų rekomendacijas užtikrinimą (pvz. vaistų laikymą, išdavimą, naudojimą ir kt.), jeigu Mokinys serga lėtine neinfekcine liga (pvz.: cukriniu diabetu, bronchine astma ar kita) Joniškio r. Skaistgirio gimnazijoje (toliau – Mokykla).

2. Mokyklos vadovas numato vietą mokykloje (visuomenės sveikatos priežiūros kabinete arba kitoje paskirtoje patalpoje), kurioje pagal gydytojų paskyrimą moksleiviai sergantys lėtinėmis neinfekcinėmis ligomis įvykdo paskirtas rekomendacijas.

3. Mokyklos vadovas su šiuo Aprašu supažindina klasės auklėtojus, socialinį darbuotoją ir kitus su aprašo vykdymu susijusius darbuotojus.

4. Mokyklos vadovas skiria atsakingą asmenį už šio Aprašo vykdymą.

5. Aprašas parengtas vadovaujantis Lietuvos Respublikos visuomenės sveikatos priežiūros įstatymu, Sveikatos priežiūra mokyklose tvarkos aprašu, patvirtinu, Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro įsakymo pakeitimu, visuomenės sveikatos priežiūros specialisto pareigybės aprašymu ir šiuo Aprašu.

**II SKYRIUS**

**PAGALBOS PAGAL GYDYTOJŲ REKOMENDACIJAS UŽTIKRINIMO, JEIGU MOKINYS SERGA LĖTINE NEINFEKCINE LIGA VEIKSMŲ EIGA**

6. Visuomenės sveikatos priežiūros specialistas, klasės auklėtojas ir (ar) socialinis darbuotojas priima iš tėvų (globėjų) pateiktas gydytojo rekomendacijas, kaip vartoti vaistus vaikui, kuris serga lėtine neinfekcine liga (cukrinis diabetas, bronchinė astma ar kita).

7. Tėvai (globėjai) visuomenės sveikatos specialistui, klasės auklėtojui ir (ar) socialiniam darbuotojui vaistus turi pateikti originalioje pakuotėje su informaciniu pakeliu. Ant pakuotės turi būti užrašytas vaiko, kuriam skirti vaistai, vardas ir pavardė. Bet kokiu atveju pirma vaistų dozė turėtų būti suvartota vaikui esant namie.

8. Vaistus vaikui Mokykloje gali duoti ir vaiko tėvai (globėjai).

9. Visuomenės sveikatos specialistas, pagal gydytojo rekomendacijas, parengia ir su tėvais (globėjais) suderina vaisto vartojimo ir administravimo planą: vaistas, dozė, vartojimo tvarkaraštis, vartojimo būdas, galimi pašaliniai efektai.

10. Siekiant išvengti vaisto vartojimo klaidų kiekvieną kartą vaikui duodant vaistą patikrinti:

10.1. ar tas vaikas, kuriam vaistas išrašytas;

10.2. ar tas vaistas;

10.3. ar teisinga vaisto dozė;

10.4. ar teisingas laikas;

10.5. ar teisingas vaisto vartojimo būdas.

11. Vaikas vaistą turi suvartoti tik stebint visuomenės sveikatos specialistui, klasės auklėtojui ir (ar) socialiniam darbuotojui.

**III SKYRIUS**

**BAIGIAMOSIOS NUOSTATOS**

12. Aprašo vykdymą pagal savo kompetenciją kontroliuoja mokyklos direktorius ar jo įgaliotas asmuo.

13. Atsakingi už pagalbos pagal gydytojų rekomendacijas užtikrinimą asmenys teikia pagalbą pagal šio Aprašo II skyriuje nurodytą veiksmų eigą.

14. Mokyklos vadovas užtikrina galimybę gydytojo rekomendacijas vykdyti atskiroje patalpoje, kuri būtų prieinama moksleiviui sergančiam lėtine neinfekcine liga, numatytu laiku.

15. Mokyklų vadovai jų vadovaujamose įstaigose supažindina darbuotojus su šio Aprašo nuostatomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_